











PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	București,  10 februarie 2021
Nr. PLx. – 49/2021


AVIZ

asupra proiectului de Lege pentru modificarea art.8 alin.(2) din Legea nr.195/2018 privind aprobarea Programului de susţinere a crescătorilor de suine pentru activitatea de reproducţie


În conformitate cu prevederile art. 94 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea art.8 alin.(2) din Legea nr. 195/2018 privind aprobarea Programului de susținere a crescătorilor de suine pentru activitatea de reproducție, trimisă cu adresa PLx.49 din 1 februarie 2021, înregistrată cu nr. 4C-13/119 din 2 februarie 2021.

Conform dispoziţiilor art. 75 alin. 1 din Constituţia României, republicată şi ale art. 91 alin. 9, pct. 1 din Regulamentul Camerei Deputaţilor republicat, Camera Deputaţilor este Cameră decizională.


Senatul, în calitate de primă Cameră sesizată a adoptat, proiectul de Lege în ședința din 28 decembrie 2020.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut inițiativa legislativă în ședința online din 10 februarie 2021.


Proiectul de Lege are ca obiect de reglementare modificarea art.8 alin.(2) din Legea nr. 195/2018 privind aprobarea Programului de susținere a crescătorilor de suine pentru activitatea de reproducție, cu modificările și completările ulterioare, în vederea corectării unor dificultăți care au apărut în derularea programului.

Membrii Comisiei au examinat inițiativa legislativă supusă avizării, expunerea de motive și avizul favorabil, cu observaţii şi propuneri, al Consiliului Legislativ nr. 1018 din 6 octombrie 2020, avizul favorabil al Consiliului economic și social nr. 8866 din 17 septembrie 2020.

În urma dezbaterilor, Comisia juridică de disciplină şi imunități a hotărât, cu unanimitate de voturi, avizarea negativă a proiectului de Lege. 


În raport de obiectul şi conținutul reglementării, inițiativa legislativă face parte din categoria legilor ordinare.

